**Здравно-консултативен център за майчино и детско здраве**

 В **МОБАЛ  „Д-р Стефан Черкезов“ АД гр. В. Търново** е създаден и функционира Здравно-консултативния център.

От услугите на центъра, които са напълно безплатни,  могат да се възползват родилки и бременни жени с патология на бременността, деца с увреждания и с хронични заболявания,  недоносени деца, както и техните родители.

В центъра се извършват:

* психологическо консултиране и подкрепа на деца с увреждания, с хронични заболявания, недоносени деца и техните родители, бременни и родилки, хоспитализирани в болницата;
* специализирани консултации от медицински и немедицински специалисти (лекари, психолог и социален работник) на деца с увреждания, деца с хронични заболявания и недоносени деца, по искане от личния лекар на детето или от лекар-специалист от извънболничната помощ, наблюдаващ детето, след изчерпване на диагностично-терапевтичните възможности в извънболничната помощ за дейностите в обхвата на задължителното здравно осигуряване;
* специализирани консултации на бременни жени с патология на бременността и при заболявания възникнали по време на бременността, в т.ч. допълнителен преглед от специалист по АГ, (освен прегледа по реда на *чл. 7, ал.2, т.1 от Наредба  № 26/14.06.2007г.),* по искане от личния лекар или от лекар-специалист от извънболничната помощ;
* осъществяване на допълнителни консултации от лекари – специалисти по акушерство и гинекология, *за предоставяне на акушерска помощ на здравно неосигурени жени по искане от личните лекари;*
* *информация за извършване на безплатни генетични изследвания на бременни жени, извън обхвата на задължителното здравно осигуряване;*
* по преценка на специалистите, ще се извършват и домашни посещения на недоносени деца до 1 година и на деца с увреждания и хронични заболявания.

Здравно-консултативния център за майчино и детско здраве се намира в Стационарния блок на болницата, База 1 (нова болница), ул. „Ниш“ №1, етаж 8-ми (фоае) и в него работят:

* Координатор  – м.ф. Пенчо Петков;
* психолог – Биляна Миланова;
* социален работник – Мария Нешева.
* Запитвания и заявки за консултативни прегледи се приемат всеки работен ден от 8:00 до 12:00 и от 12:30 до 16:30 часа на електронен адрес: **zkcmdz\_vt@abv.bg****.** и на телефон 0884 929238.

 **СПЕЦИАЛИЗИРАНИ КОНСУЛТАЦИИ В ЗДРАВНО-КОНСУЛТАТИВЕН ЦЕНТЪР ЗА МАЙЧИНО И ДЕТСКО ЗДРАВЕ (ЗКЦМДЗ) КЪМ МОБАЛ „Д-Р СТЕФАН ЧЕРКЕЗОВ“ АД ГР. В. ТЪРНОВО**

|  |  |  |  |  |
| --- | --- | --- | --- | --- |
| **ПОНЕДЕЛНИК** | **ВТОРНИК** | **СРЯДА** | **ЧЕТВЪРТЪК** | **ПЕТЪК** |
| 14:00-16:00ч.ПСИХОЛОГ | 14:00-16:00ч.ПСИХОЛОГ | 14:00-16:00ч.ПСИХОЛОГ | 14:00-16:00ч.ПСИХОЛОГ | 14:00-16:00ч.ПСИХОЛОГ |
| 13:30-16:30ч.СОЦ. РАБОТНИК | 13:30-16:30ч.СОЦ. РАБОТНИК | 13:30-16:30ч.СОЦ. РАБОТНИК | 13:30-16:30ч.СОЦ. РАБОТНИК | 13:30-16:30ч.СОЦ. РАБОТНИК |
| 11-12:30 ч.ДБ | 11-12:30 ч.ДБ | 11-12:30 ч.ДБ | 11-12:30 ч.ДБ | 11-12:30 ч.ДБ |
| 14:30-18:30ч.АГ КАБИНЕТ | 10:00-12:00ч.АГ КАБИНЕТ | 14:00-15:30ч.АГ КАБИНЕТ | 9:00-13:00ч.АГ КАБИНЕТ | 15:00-19:00ч.АГ КАБИНЕТ |

ВСИЧКИ ПРЕГЛЕДИ СЕ ИЗВЪРШВАТ СЛЕД **ПРЕДВАРИТЕЛНО ЗАПИСВАН**Е В ЗКЦМДЗ НА ТЕЛЕФОН **0884929238.**

**ДОМАШНИТЕ ПОСЕЩЕНИЯ** СЕ ОРГАНИЗИРАТ ОТ КООРДИНАТОРА ПО ПРЕДВАРИТЕЛНО ИЗГОТВЕН ГРАФИК, С ТРАНСПОРТ НА ЛЕЧЕБНОТО ЗАВЕДЕНИЕ.